Cadillac (qoʻshiq). „Cadillac“ – rossiyalik qoʻshiqchilar Morgenshtern va Eldjeyning qoʻshigʻi boʻlib, 2020-yil 9-iyun kuni Zhara Music leybli ostida premyera qilingan. Qoʻshiqqa Slava Marlow prodyuserlik qilgan. Chiqarilishi. 2020-yil iyun oyi boshida Morgenshtern yangi qoʻshigʻi 5-iyun kuni chiqishini eʼlon qildi. Muxlislar esa Morgenshternning bahorda namoyish etilishi kerak boʻlgan „Cadillac“ qoʻshigʻini shu kuni chiqarilishini kutishgan. Biroq 5-iyun kuni „Pososi“ singli chiqarildi. Tarona tinglovchilar tomonidan salbiy qabul qilindi va koʻplab dislayklar yigʻdi. Morgenshtern 8-iyun kuni tinglovchilarini videoga dislayk bosishni davom ettirishga chaqirdi. Uning maqsadi Rossiyadagi rekordni yangilash edi. Shunday qilib „Cadillac“ taronasi Timati va Gufning „Moskva“ qoʻshigʻining 2019-yil sentyabr oyida 1,4 million dislayklar bilan oʻrnatgan rekordini yangiladi. Video 1,5 milliondan ortiq dislayklar yigʻdi. Trek chiqishidan oldin nomaʼlum shaxs tomonidan internetda tarqatib yuborildi. Rasmiy premyera esa 8-iyundan 9-iyunga oʻtar kechasi boʻlib oʻtdi. Morgenshtern 9-iyunni „Cadillac kuni“ deb eʼlon qildi. 17-iyul kuni esa qoʻshiqning remikslari chiqarildi. Videoklipi. Trek uchun suratga olingan videoklipning chiqarilishi 9-iyul kuni Morgenshternning YouTube tarmogʻidagi rasmiy kanalida boʻlib oʻtdi. Oʻsha kuni Eldjeyning tugʻilgan kuni edi. Videoni Yan Bohanovich va Roman Nechoda boshchiligidagi guruh suratga olgan.